**Danylo Oleksandrovytš Trah’t** (ukr. Данило Олександрович Трахт; s. 20. helmikuuta 2003 Dnipro, Ukraina) on ukrainalainen jääkiekkoilija, joka edustaa SM-liigajoukkue Rauman Lukkoa. Hän on pelipaikaltaan oikea laitahyökkääjä. Trah’t pelaa pääasiassa seuran U20-joukkueessa, jonka kapteenina hän toimii. Trah’t laukoo oikealta.

Ura
---

### Seuraura

Trah’tin kasvattajaseura on Dniprovski Vovky. Hän pelasi juniorina sittemmin HC Prydniprovsk Dniprossa, jossa Trah’t voitti kauden 2017–2018 päätteeksi Ukrainan U16-sarjan mestaruuden. Kaudeksi 2018–2019 hän siirtyi vain 15-vuotiaana virolaiseen HC Panteriin pelaamaan Suomen U17 Mestis -karsintoja. Trah’t voitti tehoilla 39+29=68 koko sarjan maalipörssin ja sijoittui pistepörssissä kolmanneksi. Hän voitti myös U17 Mestiksen piste- ja maalipörssin tehoilla 18+11=29.

Kaudeksi 2019–2020 Trah’t siirtyi Harjun Kiekkoon. Hän voitti tehoilla 12+16=28 U17 Mestiksen piste-, maali- ja syöttöpörssin. Hän debytoi myös vain 16-vuotiaana seuran miesten joukkueessa II-divisioonassa, jossa Trah’t pelasi 27 runkosarjaottelua tehopistein 13+13=26, kolme karsintasarjan ottelua tehopistein 1+3=4 ja neljä Suomen Cupin ottelua tehopistein 2+1=3. Hän pelasi kauden aikana myös HAKI:n U20- ja U18-joukkueissa.

Trah’t siirtyi kaudeksi 2020–2021 Rauman Lukkoon, jonka U18-joukkueessa hän pelasi suurimman osan kaudestaan yli-ikäisenä. Kauden 2021–2022 Trah’t pelasi pääasiassa U20-joukkueessa, jossa hän voitti kauden päätteeksi Suomen-mestaruuden. Trah’tista tuli kaikkien aikojen ensimmäinen jääkiekon Suomen-mestaruuden voittanut ukrainalaispelaaja.

Keväällä 2023 Trah’t nostettiin Lukon SM-liigarinkiin. Hän aloitti kauden 2023–2024 seuran U20-joukkueessa, jonka kapteeniksi Trah’t nimettiin. Hänestä tuli Lukon U20-joukkueen kaikkien aikojen ensimmäinen ulkomaalaiskapteeni. Hän teki miesten pääsarjadebyyttinsä Mestarien liigassa 10. lokakuuta 2023 vieraissa saksalaista EHC Müncheniä vastaan, kun Sebastian Revon, Julius Mattilan ja Brayden Burken muodostama Lukon ykkösketju oli huilivuorossa. Trah’t merkittiin joukkueen kakkosketjun vasempaan laitaan Jami Krannilan ja Tuukka Tieksolan viereen. Hän sai ottelussa jääaikaa 11.58 minuuttia. SM-liigadebyyttinsä Trah’t teki 25. lokakuuta 2023 vieraissa Vaasan Sportia vastaan. Hänet merkittiin Lukon 13. hyökkääjäksi. Trah’t sai ottelussa jääaikaa lopulta 1.59 minuuttia. Hänestä tuli SM-liigan historian neljäs ukrainalaispelaaja Ihor Malyh’inin, Oleksandr Kuzminskin ja Bogdan Savenkon jälkeen.

### Maajoukkueura

Trah’t edusti Ukrainaa IB-divisioonan MM-kilpailuissa vuonna 2023, jolloin hän voitti hopeaa. Trah’t jakoi kuudella osumallaan joukkueensa sisäisen maalipörssin voiton Illja Korentšukin kanssa. Hän pelasi myös Milanon olympiakisojen 2026 karsinnoissa. Yhteensä Trah’t on pelannut 15 A-maaottelua tehopistein 10+6=16.

Trah’t pelasi myös alle 20-vuotiaiden IB-divisioonan MM-kilpailuissa vuosina 2022 ja 2023, joista jälkimmäisessä turnauksessa hän toimi Ukrainan varakapteenina ja voitti hopeaa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2019–2020 | HAKI | II-divisioona | 27 | 13 | 13 | 26 | 14 | – | – | – | – | – |
|  | HAKI | II-divisioona Q | 3 | 1 | 3 | 4 | 0 | – | – | – | – | – |
| 2020–2021 | Lukko | U20-SM | 2 | 0 | 0 | 0 | 0 | – | – | – | – | – |
| 2021–2022 | Lukko | U20-SM | 27 | 6 | 7 | 13 | 10 | 10 | 3 | 5 | 8 | 2 | JMM D1B | 5 | 3 | 1 | 4 | 2 |
| 2022–2023 | Lukko | U20-SM | 40 | 12 | 13 | 25 | 30 | – | – | – | – | – | JMM D1B | 5 | 3 | 1 | 4 | 2 |
|  |  |  |  |  |  |  |  |  |  |  |  |  | MM D1B | 5 | 6 | 4 | 10 | 0 |
| 2023–2024 | Lukko **(C)** | U20-SM |  |  |  |  |  |  |  |  |  |  | OQ | 3 | 1 | 1 | 2 | 0 |
|  | Lukko | SM-liiga |  |  |  |  |  |  |  |  |  |  |
| 1 kausi | yhteensä | II-divisioona | 27 | 13 | 13 | 26 | 14 | – | – | – | – | – |

Lähteet
-------

* Danylo Trah’t The Internet Hockey Databasessa (englanniksi)
* Danylo Trah’t Eurohockey-sivustolla (englanniksi)
* Danylo Trah’t *Elite Prospects*. Everysport Media Group AB.  (englanniksi)

### Viitteet

1. ↑  Tilastot - Daniil Trakht *liiga.fi*. Jääkiekon SM-liiga Oy. Viitattu 14.10.2023.
2. 1 2 3 4 5 6  Danylo Trah’t *Elite Prospects*. Everysport Media Group AB.  (englanniksi)
3. ↑  Elite Prospects - U17 Mestis Q Stats 2018-2019 *eliteprospects.com*. Everysport Media Group AB. Viitattu 14.10.2023. (englanniksi)
4. ↑  Elite Prospects - U17 Mestis Stats 2018-2019 *eliteprospects.com*. Everysport Media Group AB. Viitattu 14.10.2023. (englanniksi)
5. ↑  Elite Prospects - U17 Mestis Stats 2019-2020 *eliteprospects.com*. Everysport Media Group AB. Viitattu 14.10.2023. (englanniksi)
6. ↑  Historian ensimmäinen ukrainalainen jääkiekon Suomen mestari! *twitter.com*.  12.4.2022. Rauman Lukko Oy. Viitattu 14.10.2023.
7. ↑  Mäkeläinen, Kimmo: Lukolla runsaasti nuoria mukana, kun harjoitukset jatkuvat tiistaina – urheilujohtajalta arvio kapteenin tulevaisuudesta *ls24.fi*.  28.4.2023. Marva Media Oy. Viitattu 14.10.2023.
8. ↑  Daniil Trakhtista Lukon uusi kapteeni! *instagram.com*.  27.5.2022. Rauman Lukko Oy. Viitattu 14.10.2023.
9. ↑  Westerlund, Jenna: CHL jatkuu – Ilves lepuuttanee avainmiehiä, Lukolla huilaa koko ykkösketju *Jatkoaika.com*.  10.10.2022. Jatkoaika r.y. Viitattu 14.10.2023.
10. ↑  Matches *championshockeyleague.com*.  10.10.2023. Champions Hockey League (CHL) AG. Viitattu 14.10.2023. (englanniksi)
11. ↑  Matches *championshockeyleague.com*.  10.10.2023. Champions Hockey League (CHL) AG. Viitattu 14.10.2023. (englanniksi)
12. ↑  Sport - Lukko, 25.10.2023 *liiga.fi*.  25.10.2023. Jääkiekon SM-liiga Oy. Viitattu 25.10.2023.
13. ↑  Sport - Lukko, 25.10.2023 *liiga.fi*.  25.10.2023. Jääkiekon SM-liiga Oy. Viitattu 25.10.2023.
14. ↑  Elite Prospects - Liiga Stats All-time totals *eliteprospects.com*. Everysport Media Group AB. Viitattu 25.10.2023. (englanniksi)
15. ↑  Elite Prospects - Ukraine *eliteprospects.com*. Everysport Media Group AB. Viitattu 14.10.2023. (englanniksi)

Lukko – SM-liiga
9 Stenqvist |
11 Reunanen |
15 Tiihonen |
16 Ylitalo |
17 Pa. Westerholm |
18 Jandric |
19 Järvenpää |
20 Nyman |
23 Trah’t |
24 Krannila |
27 Po. Westerholm |
29 Suni |
30 Salonen |
33 Gibson |
36 Järvinen |
38 Almari |
39 Tieksola |
41 Burke |
42 Abt |
48 Ikonen |
51 Korkka |
57 Brook |
60 Lebedeff |
62 Mattila (**C**) |
64 Kainulainen |
71 Ervasti |
72 Piipponen (**A**) |
82 Tolppola |
88 Morand |
90 Hämäläinen |
92 Repo (**A**) |
93 Nieminen |
97 Fontaine  

Valmentajat Lämsä – Kauvosaari – Hämäläinen – Vuorio – Hakkarainen – Pasanen – Kuosmanen